Diaľnica M31 (Maďarsko)

Diaľnica M31 () je diaľnica v Maďarsku, ktorá tvorí spojku medzi mestským okruhom Budapešti a diaľnicou M3. Meria 12 kilometrov a je súčasťou európskej cesty 71.

História
Rozhodnutie stavať diaľnicu M31 prijala maďarská vláda ešte v roku 1997. V tom čase sa uvažovalo o termíne otvorenia v roku 2004. Hlavným dôvodom projektovania a prípravy tejto komunikácie bolo odľahčenie dopravy odklonením tranzitu z XVI. budapeštianskeho obvodu i z mestského okruhu (M0).  V októbri 2003 bolo vydané stanovisko od orgánov životného prostredia a v roku 2005 bolo vydané územné rozhodnutie a v máji 2006 aj stavebné povolenie. Potom nastali komplikácie a súdne konania, pričom 21. septembra 2006 súd zrušil všetky povolenia na výstavbu. Po ďalších prieťahoch sa s výstavbou začalo až v roku 2008 a cesta uvedená do prevádzky dňa 26. júla 2010.

Pozri aj 
 Diaľnica M0
 Diaľnica M3

Galéria

Externé odkazy
 Internetová stránka maďarskej diaľničnej spoločnosti (maďarsky)
 Mapa cestnej a diaľničnej siete v okolí Budapešti (maďarsky)

31
Doprava v Peštianskej župe